procesaur/Wiki.mk huggingface dataset:
Црвена детелина

Црвена детелина е тревесто цветно растение од фамилијата Fabaceae, кое потекнува од Европа, Западна Азија и северозападна Африка, но е натурализирано во многу други региони.
1 Опис
Црвената детелина е многугодишно растение, кое достигнува височина од 20–80 cm. Има листови карактеристични за детелините (три издолжени и ситно назабени лисни плочи на една лисна дршка) и црвени цветови собрани во топчести соцветија.
Христо Апостолов

Христо Апостолов (1860-1912) — македонски револуционер, горноџумајски војвода и член на Македонската револуционерна организација.
1 Животопис
Христо Апостолов е роден во 1860 година, во селото Брежани, Горноџумајско, тогаш во рамките на Отоманското Царство. Во 1898 година бил уапсен од турската власт и затворен во Беаз Куле во Солун. Зел учество во Горноџумајското востание во 1902 година, кое било организирано од Врховниот комитет. Учествувал во Илинденското востание во 1903 година.
Загинал на 8 октомври по стар стил, 1912 година, со целата своја чета во близина на родното село, во месноста Свети Мина.
Кристијан Костов

Кристијан Константинов Костов (|Кристиа́н Константи́нов Ко́стов, |Кристиан Константинов Костов) - руски и бугарски пејач. Бил финалист на првата сезона на руското музичко натпреварување ''Голос. Дети'' и второпласиран во четвртата сезона на бугарската верзија на музичкото шоу X Factor. Ја претставувал Бугарија на Евровизија 2017 во Киев каде завршил второпласиран со освоени 615 бода.
1 Животопис
Кристија Костов се родил на 15 март 2000 година во Москва. Неговата мајка Заура е со казахстанско, а татко му Константин, со бугарско потекло. Од раното детството Кристијан покажал особен интерес за музиката, па родителите одлучиле да го запишат во детскиот вокален ансамбл Њипасед. По настапот на Евровизија 2017 и завршување на средното училиште, школувањето ќе го продолжи на Музичкиот колеџ Беркли во Бостон.
2 Музичка кариера
Во 2006 година откога ја поминал аудицијата, Кристијан станува член на детската група Њипасед и оттогаш започнува неговото музичко образование. Истата година заедно со руската пејачка Јулија Началова одржал бројни концерти на различни локации во Москва. Заедно со групата Њипасед имал турнеја по Русија и во странство каде учествувале на бројни фестивали. Во 2009 година со негов настап била отворена Евровизија 2009 во Москва.
Во 2011 година, го освоил ''Гран при'' на детското меѓународно натпреварување ''Sound Kids''. Наредната година ја претставувал Бугарија на детскиот фестивал Нов бран каде го зазел 7. Место. Во октомври истата година учествувал во детскиот телевизиски музички проект ''Школа музыки'', каде настапувал со бројни познати пејачи како што е Батихан Шукенов, при што го освоил третото место
Во 2014 година учествувал во првата сезона на детското музичко натпреварување ''Голос. Дети'' на кое се пласирал во финалето. Ментор му бил рускиот пејач Дима Билан. Во 2015 година учествувал во бугарската верзија на X Factor, каде во финалето го освоил второто место.
Во 2016 година склопил договор со издавачката куќа Вирџинија рикордс. На 7 октомври 2016 година ја издал песната ''Не си за мен''(Не си за мене), која станала хит на бугарските радиостаници. На 13 јануари 2017 година издадена е англиската верзија на песната со име ''You Got Me Girl''.
На 13 март 2017 година официјално е објавено дека Кристијан ќе ја претставува Бугарија на изборот на Евровизија 2017 во Киев. Жрепката одлучила дека ќе настапи во второто полуфинале каде се претставил со песната Beautiful Mess. Воедно тој е и најмладиот учесник на ова издание на натпреварувањето. Во финалето го зазел второто место освојувајќи 615 бода.
3 Дискографија
* Ready to Fly (2015)* Слушай дождь (2015)* Не си за мен (2016)* Вдигам Level (2016)* You Got Me Girl (2017)* Beautiful Mess (2017)
3.1 Спотови
Спот, Година, Режисер
''Не си за мен/You Got Me Girl'', 2016, Васил Стефанов
''Вдигам левел '', 2016, Људмил Иларионов-Љуси
''Beautiful Mess '', 2017, Људмил Иларионов-Љуси
'' The One (I Need You)'', 2018, Даниел Костов,Maria Erke,Михаил Максимов
'' Get it '', 2019, Иван Москов
''Honest '', 2020, Иван Москов
'' Thinking'', 2020, Kiyashqo
'' Built Different'', 2021, Kiyashqo,Даниел Костов
4 Поврзано
* Бугарија на Евровизија
* Евровизија 2017
Едуар Филип

Едуар Филип (|Édouard Philippe), – француски адвокат, политичар и премиер на Франција.
Како член на Унијата за народно движење, подоцна на Републиканците, бил член на Националното собрание на Франција како претставник на 7. округ на департманот Приморска Сена од 2012 година, како и градоначалник на Авр и претседател на општината Авр од 2010 година.
На 15 мај 2017 година, бил назначен за премиер од претседателот Емануел Макрон, прв премиер од различна партија од претседателот од времето кога Лионел Жоспен беше премиер за време на претседателскиот мандат на Жак Ширак до 2002 година.
ПУ „Атанас Нивичански“ - Висока Маала

Основно училиште „Атанас Нивичански“ (официјално: Подрачно основно училиште „Атанас Нивичански“ - Висока Маала; скратено: ПОУ „Атанас Нивичански“) — подрачно основно училиште во селото Висока Маала, составен дел на истоименото училиште од селото Нова Маала.
Училиштето е именувано по македонскиот револуционер Атанас Нивичански.
1 Галерија
ПУ „Атанас Нивичански“ - Доброшинци

Основно училиште „Атанас Нивичански“ (официјално: Подрачно основно училиште „Атанас Нивичански“ - Доброшинци; скратено: ПОУ „Атанас Нивичански“) — подрачно основно училиште во селото Доброшинци, составен дел на истоименото училиште од селото Нова Маала.
Училиштето е именувано по македонскиот револуционер Атанас Нивичански.
1 Галерија
Домашна истрага

Домашна истрага, во контекст на управување со човечките ресурси, е потрага по вистината, факти или околности во врска со наводните обвиненија од страна на работодавачот против своите вработени. Тоа е истрага од страна на раководството против својот вработен против кого се тврди дека има одредени акти на несоодветно однесување.
Симоне Андреета

Симоне Андреета (|Simone Andreetta; р. ) — италијански професионален друмски велосипедист, кој вози за професионалната континентална екипа . Бил именуван во почетниот состав за Џиро д’Италија 2016.
1 Достигнувања
;2012
: 10. Џиро дел Белведере
;2013
: 2. Трофео Банка Пополаре ди Виченца
: 5. Гран Премио ди Поџана
;2014
: 1. Џиро дел Белведере
: 2. Национално друмско првенство под 23 години
: 3. Трофео Чита ди Сан Вендемијано
: 4. Гран Премио ди Поџана
: 6. Краен пласман Џиро дел Фурланија-Јулиска Краина
::1. Планински пласман
::1. Етапа 4
;2016
: 8. Гран Премио ди Лугано
Штефан Раду

Штефан Даниел Раду (роден на 22 октомври 1986 година) e романски фудбалер, играч од одбраната на Лацио и поранешен репрезентативец на Романија.
1 Клупска кариера
1.1 Динамо Букурешт
Раду ја започна својата кариера во големиот романски клуб Динамо Букурешт. Тој играше четири сезони во првиот тим на Динамо, стекнувјќи репутација како еден од најголемите таленти во неговата земја и често го споредуваат со "Новиот Киву" од страна на романските медиуми. Сепак, тој само што стана клучен прв тимски играч во сезоната 2006-07, кога периодот на трансфери остави јаз во централната одбрана на Динамо, празнина која Раду успешно ја покри, и со тоа се претвори од надежен млад играч во еден од најдобрите централни дефанзивци во лигата. Тој и помогна на екипата на Динамо да го освои своето 18. првенство и да го привлече вниманието на неколку западни клубови.
1.2 Лацио
Во јануари 2008 година, Раду беше потпишан од страна на италијанскиот Лацио на договор за заем од € 1 милион евра до крајот на сезоната 2007-08 година. Тој го направи своето деби за Лацио во Купот на Италија против Фиорентина кратко време откако се приклучи на тимот. Бидејќи тој беше откритие на тренерот Делио Роси и како млад фудбалер додаде екстра квалитет на задната линија и беше вклучен во речиси сите натпревари. На крајот на неговата позајмица, Раду беше потпишан од Лацио во јуни за трансфер од 3,5 милиони евра.
На 17 јуни 2011 година, Раду потпиша продолжување на договорот од пет години. Тој стана еден од најважните играчи за Лацио, тим кој тој во тоа време беше капитен за време на сезоната 2011-12 Серија А. Неговата улога во Лацио е обично како центарален дефанзивец, иако тој се користи и како лев бек во последните неколку сезони под раководство на Едуардо Реја и другите тренери.
2 Репрезентативна кариера
Раду го направи своето деби за Романската репрезентација во 2006 година, по неуспехот на земјата да се квалификува за Светското Првенство во Германија во 2006 година.
Во текот на квалификациите во групата за Евро 2008, Раду доби меѓународно искуство и беше избран во тимот за финалниот турнир во Швајцарија и Австрија. На Еуро 2008, сепак, Раду остана замена и не одигра на ниту еден натпревар.
На 25 март 2008 година бил одликуван од претседателот на Романија Трајан Басеску за успешни Евро 2008 квалификации со Medalia "Meritul Sportiv" - (Медалот "весел заслуги") класа III.
Национален дендролошки парк „Софијивка“

Софијин парк или Софијивка (| Софіївський парк, | Zofiówka) – ботаничка градина (арборетум) и научно-истражувачки институт на Националната академија на науките на Украина.
Паркот е сместен во северниот дел на градот Уман, Черкаска Област во средишна Украина, во близина на реката Камјанка. Некои подрачја на паркот потсетуваат на англиска градина. Денес паркот е популарно место за рекреација, годишно го посетуваат 500 000 посетители.
Паркот го основал полскиот благородник Станислав Потоцки во 1796 година и го именувал по својата жена, Гркинка, која се викала Софија Потоцка. Софијивка е убав симбол на градинарскиот дизајн од почетокот на XIX век. Во паркот има повеќе од 2 000 дрвја и грмушки (локални и егзотични) меѓу кои се таксодиум, платани, гинко, и многу други.
Во 1985 година малата планета #2259 е наречена „Софијивка“ според овој парк.
Софијиниот парк е на списокот на „Седумте чуда на Украина“, седумте најпосетувани знаменитости од историја на Украинаукраинската историја.
1 Галерија
Софијивка
Ордет (филм од 1955)

Ордет (дански: ''Ordet'') - дански филм од 1955 година, во режија на Карл Теодор Дреер, според сценариото на Кај Мунк засновано врз неговата истоимена драма. Главните улоги ги толкуваат: Емил Хас Кристенсен, Хенрик Малберг, Пребен Лердроф Рие, Биргите Федершпил, Кај Кристијансен, Ејнер Федерешпил, Герда Нилсен итн. Во 1955 година, Кар Теодор Дреер го освоил „Златниот лав“ на Филмскиот фестивал во Венеција, а следната година филмот ја добил наградата „Златен глобус“ за најдобар странски филм.
1 Содржина
Дејството се случува во 1925 година, во Данска, на фармата на семејството Борген. Главата на семејството, Мортен Борген (го игра Малберг) е една од повидните личности во местото. Тој и неговата снаа Ингер (ја игра Биргите Федершпил) се длабоко религиозни, но нејзиниот маж, најстариот син Микел (го игра Хас Кристенсен) не верува во Господ. Средниот син, Јоханес (го игра Лердроф Рие) студирал теологија, но притоа полудел и за себе мисли дека е Исус. Најмалиот син, Андерс (го игра Кристијансен) сака да се ожени со Ане (ја игра Нилсен), ќерката на кројачот Петер Петерсен (го игра Ејнер Федершпил), но нема согласност ниту од својот ниту од нејзиниот татко (кој припаѓа на една верска секта). Андерс се враќа дома разочаран и дури тогаш неговиот татко, чија гордост е повредена, оди кај кројачот Петер за да го убеди за свршувачката на нивните деца. Сепак, Мортен и Петер се караат околу прашањето чија вера е правилна, така што Мортен и Андерс се враќаат дома. Во меѓувреме, во нивниот дом, Ингер започнува да се пораѓа и притоа го губи бебето, а потоа умира и таа. Сите во куќата се разочарани, а лудиот Јоханес оди во нејзината соба, паѓа во несвест, а потоа бега од својот дом и никој не може да го пронајде. На денот на погребот на Ингер, пристигнува Петер, со намера да се помири со Мортен при што дозволува Ане да се омажи со Андерс. Тогаш, неочекувано се враќа Јоханес, кој го повратил разумот, и ги обвинува присутните дека недоволно веруваат во Господ. Потоа, тој усопева да ја воскресне Ингер, а Микел почнува да верува во Бога.
Калиум-аргонско датирање

Калиум–аргонско датирање, скратено К–Ar датирање — радиоктивен метод на датирање кој се користи во геохронологијата и археологијата. Тој се заснова на мерење на производот на радиоактивните распаѓања на изотопот на калиум (К) во аргон (Ar). Калиумот е чест елемент кој може да се најде во многу материјали, како што се микашист, глинени минерали, тефра и евапорити. Во овие материјали, распаѓањето на производот <sup>40</sup>Ar може да избега од течниот камен, но почнува да се собира (кристализира). Износот на аргон кој се сублимира е функција на чистотата на примерокот, составот на главниот мартеријал, и голем број на други фактори. Овие фактори носат ограничувања на горните и долните делови од датирањето, така што конечното утврдување на староста се потпира врз факторите на животната средина за време на формирањето, топењето, и изложеноста на намален притисок и/или отвореноста на воздух. Времето од рекристализацијата се пресметува со мерење на односот на количеството на <sup>40</sup>Ar со собраниот износ на <sup>40</sup>К. Долгиот полураспад на <sup>40</sup>К овозможува методот да се користи за да се пресмета апсолутна старост на примероците постари од неколку илјади години.
Брзо изладената лава е идеален примерок за К–Ar датирање, исто така, го зачувува записот на правецот и интензитетот на локалното магнетно поле додека на примерокот му паднала температурата под Кириевата температура на железото. Геомагнетската временска скала во најголем дел била калибрирана користејќи го калиум-аргонскиот метод на датирање.
Музеј Бакси

Музеј Бакси – музеј кој се наоѓа во Бајбурт, Турција. „Бакси“ буквално значи ''исцелител, помагач, заштитник'' во Средна Азија.
1 Историја
Музејот бил идеја на сликарот и академски професор Хисаметин Кочан, кој решил да изгради музеј во своето родно место на брегот на Црното Море во регионот Бајбурт. Музејот бил отворен во јули 2010 година, после речиси 20 години подготовки. Професорот Хисаметин Кочан рекол: „Не го направив ова за моето село, го направив за луѓето кои живеат во моето село и насекаде.“
2 Поврзано
*Бајбурт
Ексновација

Ексновација — поим кој означува нешто спротивно на иновација, при што процесите и практиките кои биле тестирани и потврдени дека се најефективни или дека најдобро се вклопуваат со стратегијата на компанијата, се стандардизирани за да се спречи нивно понатамошно менување. Некои од компаниите кои го следеа процесот на ексновација како стратегија за да се подобри ефикасноста на организациската биле Генерал Електрик, Форд Мотор Компани и Американ Ерлејнс. Терминот беше создаден во 1981 година од страна на Џон Кимберли и оттогаш продолжил да стане забележлив и во различни практики, до управување на медицината.
Седир

Седир (|Sedir) — мал остров во Гековскиот Залив во Егејското Море на југозапад на Турција. Влегува во состав на реонот Ула во провинцијата Мугла. Неофицијално се нарекува „Клеопатрин Остров“.
Островот е познат по своите плажи со редок златест песок. Според легендите кои ги раскажуваат локалните водичи, овој уникатен песок бил донесен со галии од Египет специјално за кралицата Клеопатра. Таа на островот се сретнала со својот љубен Марко Антониј. Секое зрно песок од плажата е речиси совршена сфера. Плажата е под заштита на Министерството за култура на Турција како национално богатство, така што е забрането влегување со обувки, поставување крпи и пушење. За песокот да остане на плажата во близина на влезот поставени се тушеви со свежа вода. Влезот на плажата се плаќа.
Покрај плажата, на островот се наоѓаат и урнатините на античкиот град Кедраи. Од древните градби сочувани се храмот на Аполон, амфитеатарот и остатоци од некрополата. Името „Кедраи“ во превод од грчки значи „кедар“, иако не е познато дали таков вид дрво има на островот. Градот е опкружен со ѕид. Храмот на Аполон е изграден во дорски стил. Добро сочуваниот амфитеатар се наоѓа во северниот дел на античкиот град и е ориентиран на север. За време на Пелопонеската војна, градот Кедраи кој бил на страната на Атина, бил заземен од спартанскиот командант Лисандр, а неговите жители биле поробени. Овие настани подробно ги опишал историчарот Ксенофонт, истакнувајќи дека жителите на Кедраи биле полуварвари.
1 Галерија
Иновација

''Иновациja ''може да се дефинира само како "нова идеја, уред или метод". Сепак, на иновацијата често се гледа како на примена на подобри решенија кои ги исполнуваат новите барања, неартикулираните потреби, или постоечки потребите на пазарот. Тоа е постигнато преку поефикасни бизнис производи, процеси, услуги, технологија, или бизнис модели кои се лесно достапни за пазарот, владата и општество. Терминот "иновација" може да се дефинира како нешто оригинално и поефикасно, а како последица на тоа, нешто ново, на пазарот или општеството. Таа не се однесува исто како, инвентивноста. Иновацијата често се манифестира преку процесот на изработка .Спротивно на иновацијата е ексновацијата.
Додека роман - уредот често се опишува како иновација во економијата, управување со науката и други области на практика и анализа, иновации генерално се смета дека се резултат на процес во кој се среќаваат разни нови идеи во начинот на кој тие влијаат врз општеството. Во индустриска економија, иновации се создадени и основани емпириски заради задоволување на услугите и зголемената потрошувачка и побарувачка.
1 Дефиниција
Во 2013 година во анкетата на литературата за иновации се пронајдени повеќе од 40 дефиниции. Во индустриското истражување за тоа како е дефинирана иновацијата, следнава дефиниција дадена од страна на Кросан и Апајдин се сметаше за најкомплетна која се потпира на Организацијата за економска соработка и развој (ОЕЦД) дефиниција прирачник:
Две главни димензии на иновации беа степен на новина (патент), односно дали на новата иновација во фирмата на пазарот, нова во индустријата, и нови во светот и видот на иновации, без разлика дали тоа е процес или систем производ-услуга иновации.
2 Етапи во технолошките иновации
Постојат осум основни етапи во технолошките иновации:# оригиналното научно откритие или сознание за некоја остварлива потреба или можност
# кристализација на теоријата или на концептот
# лабораториска потврда на точноста на теоријата
# лабораториска потврда на успешната примена на теоријата
# целосна проверка во реални услови
# комерцијално воведување или прва оперативна употреба
# широка прифатеност
# пролиферација, вклучувајќи примена во други области и влијание врз други производи или научни области
Хорациј (драма на Пјер Корнеј)

Хорациј (француски: ''Horace'') - драма (трагедија) на францускиот писател Пјер Корнеј од 1640 година.
1 Содржина
„Хорациј“ се одликува со сосема поинаква концепција од „Сид“, зашто главниот женски лик во оваа трагедија, Камила, не сака да прифати ништо освен љубовта кон својот свршеник, така што е готова да проколне секого и да жртвува сè што ќе се испречи пред нејзината љубов. Нејзиниот брат, Хорациј, е целосна спротивност, зашто тој е персонификација на бескомпромисен патриотизам. Камила е подготвена да се откаже дури и од татковината за да го спаси својот свршеник, додека младиот Хорациј е готов да го жртвува дури и животот на своите најблиски ако тоа го бараат интересите на татковината. Борбата меѓу овие две спротивставени страсти, изведена во три дејства, е централната тема во драмата, која мора да има трагична разврска.
2 Осврт кон делото
Корнеј ја напишал трагедијата „Хорациј“ во 1640 година, како одраз на душевната состојба и искуството во дебатата со своите непријатели по повод драмата „Сид“. Оваа трагедија може да се смета како триумф на неговата концепција, уметност и техника. Така, поучен од полемиката во врска со „Сид“, во ова дело Корнеј строго се придружува кон правилото за трите единства, својствени за класичната драма. Темата за драмата е земена од римската историја, со цел да ја изнесе моќта на римскиот патриотизам од времето на републиката. Исто така, во делото се опишува борбата меѓу љубовта и патриотската должност кон државата, но за разлика од „Сид“, овде љубовта е таа што е потчинета кон должноста. Сепак, слично на „Сид“, и „Хорациј“ се одликува со благопријатна разврска и со психолошка концентрација.
Иако од формална и содржинска страна, драмата е сосема задоволителна, сепак таа била примена со воздржаност. Тоа се должело на фактот дека, пред да се изведе претставата, Корнеј договорил средба со неколку писатели во куќата на Буаробер, доверлив човек на кардиналот Ришелје. На средбата, тој им го прочитал ракописот, но не се согласил да ги прифати значителните измени што тие ги побарале. Сигурен во својто вкус, Корнеј ја оставил драмата во својата првобитна форма и ја предал на театарската дружина за прикажување. Публиката отпрвин се држела воздржано, но по неколку претстави таа сè повеќе се воодушевувала, иако драмата била потешка за разбирање и подалеку од францускиот дух во тоа време.
Сина (драма на Пјер Корнеј)

Сина или Милосрдноста на Август (француски: ''Cinna ou la Clémence d'Auguste'') - драма (трагедија) на францускиот писател Пјер Корнеј.
1 Содржина
Во „Сина“ се испреплетуваат познатите мотиви од претхoдните драми на Корнеј, како: љубовта, одмаздата и борбата. Сепак, љубовта зазема второстепено место, зашто Сина не дејствува толку со намера да ја освои Емилија, колку да го ослободи народот од тиранијата. Исто така, животната цел на Емилија не е љубовта кон Сина, туку одмаздата за убиениот татко. Така, во едно писмо упатено до Корнеј, Гез де Балзак ја опишал Емилија како инкарнација на „страста за слобода“. Емилија е смела приврзаничка на републиката и таа со ништо не отстапува од омразата кон монархијата. Всушност, целиот нејзин живот е исполнет со стремежот за воведување на републиканскиот режим при што таа ја потиснува и својата искрена љубов кон Сина.
2 Осврт кон делото
Корнеј ја напишал трагедијата „Сина“ во 1640 година, во исто време како „Хорациј“, како одраз на душевната состојба и искуството во дебатата со своите непријатели по повод драмата „Сид“. Тоа го покажува и Буало, кој во еден прочуен стих изнесува дека „Сина“ му го должи своето раѓање на прогонетиот „Сид“. Сепак, останува нејасно дали „Сина“ била напишана од книжевни и театарски побуди или била предизвикана од политичките настани во тоа време. На пример, хроничарот Ед Фурние, во своето дело „Белешки за животот на Корнеј“, пишува дека во 1639 година, кога Корнеј работел на „Сина“, Руан и целата Нормандија се наоѓале во состојба на вистинско востание. Имено, оптоварени со бројни даноци на солта, кожата и лебот, селаните не можеле повеќе да ги издржат давачките и се бунеле при што многумина биле затворени, но судот ги ослободил. И покрај тоа, селаните кренале востание, а Ришелје испратил силна војска која го нападнала Руан, заземајќи го на јуриш, по што ја суспендирала локалната власт и наложила казна од 1.085.000 ливри. Четворица востаници биле запалени живи, дваесетмина биле обесени, голем број биле осудени, некои биле испратени во прогонство, а репресалиите продолжиле и понатаму. Според некои мислења, „Цина“ била напишана со цел да ги ублажи натамошните прогонувања. Во прилог на тоа оди и целосниот наслов на драмата „Цина или Милосрдноста на Август“. Во секој случај, во „Сина“ е обработена една политичка тема во која Корнеј ги спротивставил републиката и монархијата како форми на државно уредување. Во драмата дошле до израз актуелните настани од тоа време и можеби тоа било причината за нејзиниот успех кај публиката.
Краудфандинг

Краудфандинг е "(алтернативен) начин на осигурување на капиталот кои се состои во јавно претставени различни видови проекти кои најчесто се во почетната фаза на развојот, во која граѓаните инвестираат средства, на темелите на непосредната јавна интеракција со носителите на проектот, група или поединечна проценка за квалитетот на проектот, од страна на алтруистички мотив или со цел за остварување или стекнување на друга корист. Опфаќа ''crowdgiving'', ''reward crowdfunding'' или ''crowdfunding'' во ужа смисла, ''crowdlending'' и ''equity crowdfunding'', односно ''crowdinvesting''."
Во пракса Крауфандингот претставува финансирање на проект или вложување со зголемување на монетарните придонеси од голем број на луѓе. Тоа е форма на ''crowdsourcing'' и алтернативни финансии . Во 2015 година, се проценува дека светската економија била зголемена за 34 милијарди долари на овој начин.
Палатинуш (езеро)

Палатинуш (|Palatinus-tó) — езеро во Унгарија во жупанијата Комаром-Естергом, покрај градот Естергом.
1 Локација
Околните жители езерото го викаат Пала, а официјалното име е Шаторкепустаи Езеро (|Sátorkőpusztai-tó). Тоа е најголемо езеро на Естергом и се наоѓа покрај градот Дорог, на една од падините на Пилиш Планина.
Езерото е едно од најчистите во Унгарија, со вода се снабдува од своите длабински извори, а вишокот заминува преку канал кој го спојува со потокот Кењермезеи.
2 Историја
Езерото е вештачко. Настанало во педесеттите години на минатиот век со ископување песок за потребите на околните рудници. Својата чистота му ја должи на песокот кој станал природен филтер.
Веќе во 1953 година било основано здружение на риболовци, кое водело грижа за порибување на езерото.
Северната страна на езерото, со уредени плажи, служи за капење, додека јужната страна ја користат риболовците.
Просечната температура на езерото во лето е 19 °C.
Жак Јансе ван Ренсбург

Жак Јансе ван Ренсбург (|Jacques Janse van Rensburg; р. ) — јужноафрикански професионален друмски велосипедист, кој вози за UCI World Tour екипата .
Возел на Вуелта а Еспања 2014. Бил именуван во почетниот состав за Тур де Франс 2015. Истата година го освоил националното друмско првенство. Бил вклучен во почетниот состав за Џиро д’Италија 2017.
1 Достигнувања
;2009
: 6. Краен пласман Тур де Лангкави
;2010
: 6. Краен пласман Ле Тур де Филипинас
;2011
: 6. Краен пласман Трка Јужна Африка
;2012
: 1. Краен пласман Трка околу Еритреја
::1. Етапа 2
;2014
: 1. Краен пласман Трка Мзанси
::1. Етапа 1
: 6. Краен пласман Тур де Лангкави
;2015
: 1. Национално друмско првенство
: 3. Африканско друмско првенство
: 5. Краен пласман Трка околу Оман
: 9. Краен пласман Тур де Лангкави
;2016
: 1. Пласман за борбеност Трка околу Оман
1.1 Распоред на резултатите на големите трки
Големи трки, 2014, 2015, 2016, 2017, 2018
Џиро, —, —, —, 36, 78
Тур, —, 51, —, —, —
Вуелта, 59, —, СО, 82, —
СО = се откажал; — = не учествувал
Тони Паркер

'' 'Вилијам Ентони' '' " '' 'Тони' ''" '' 'Паркер Јуниор' '' (роден на 17 мај 1982) е поранешен француски професионален кошаркар кој играл за Сан Антонио Спарс и Шарлот Хорнетс во Националната кошаркарска асоцијација (НБА). Син на професионален кошаркар, Паркер играше две години во француската национална лига пред да влезе во НБА во 2001 година. Тој беше избран од страна на Сан Антонио Спарс како 28 пик на НБА драфтот и многу брзо стана нивниот клучен играч. Паркер има освоено четири НБА Финалиња во 2003, 2005, 2007 и во 2014 година НБА финале од кои сите беа со Сан Антонио Спарс.
Со својата брзина и висок процент на шут од поле, Паркер е именуван на шест НБА Ол-стар натпревари, три НБА Втори тимови, и еднаш во НБА Третот тим. Тој исто така во 2007 година беше дел од МВП на НБА финалето. Во вториот круг на Плејофот во 2017 година тој доживеа сериозна повреда на левата квадрицепс тетива што тоа беше крај за неговата сезоната.
Настапувал за француската кошаркарска репрезентација, Паркер беше прогласен за МВП на Евробаскетот 2013 по победата на неговиот тим над Литванија во мечот за златен медал.Тој го заврши турнирот со 19 бода по натпревар . Во 2015 година, тој стана водечки стрелец во натпреварите на Евробаскетот на сите времиња.
Фитоестроген

Фитоестрогените се ксеноестрогени (види естроген) добиени од растенија и кои не се создаваат од страна на ендокриниот систем, туку се конзумираат преку исхрана со фитоестрогенски растенија. Тие претставуваат разновидна група на нестероидни соединенија во природата присутни во растенија, кои поради структурната сличност со естрадиолот (17-β-естрадиол), имаат способност да предизвикаат естрогени или/и антиестрогени ефекти, преку активириње и блокирање на рецепторните места на естрогенот.
Бастос (анголски фудбалер)

Бартоломеу Јакинто Куисанга, познат како Бастос (роден на 23 ноември 1991) е анголски професионален фудбалер кој настапува за римски Лацио и репрезентацијата на Ангола.
1 Клуб
Бастос ја започна својата кариера во родната земја Ангола. Периодот помеѓу 2011 и 2013 година тој настапуваше за Петро Луанда каде што на 105 натпревари тој постигна 6 гола и двапати ја освои Така де Ангола.
1.0.1 Ростов
На 11 јули 2013 година, Бастос потпиша трогодишен договор со фудбалскито клуб Ростов во Руската премиер лига. Тој ја имаше главната улога во победата и освојувањето на рускиот фудбалски куп против тимот на Краснодар.
1.0.2 Лацио
На 17 август 2016 година, Лацио објави дека Бастос потпишал за 5 милиони евра. Тој го направил своето деби за Лацио, на натпреварот против Јувентус, каде што лацио беше поразен резултат од 0–1.
1.1 Репрезентативна кариера
Бастос дебитирал за неговата земја на натпреварот протов Либерија, одиграна на 10 август 2011 година, резултатот заврши 0-0.Тој ја претсавуваше својата земја на Купот на африканските нации во 2013 година..
2 Приватен живот
Во ноември 2016 година, помладиот брат на Бастос, Нандињо потпиша за Ростов..
3 Почести
=
1 Клуб
=;Петро де Луанда
*Така де Ангола (2): 2012, 2013
;Ростов
*Руски куп (1): 2013–14
Далија

Далија (Георгина) е повеќегодишно растение од семејството Asteraceae. Портеклото ѝ е од Мексико, Средна Америка и Колумбија. Има повеќе од 36 видови и многу врсти на оваа билка. Постојат ниски од 10–15 cm и високи до 1,5 m. Постојат: ниска еднострука, висока бијела, кактус далија, далија помпом, итн.
Тие сакаат сончева светлина и најдобро успеваат каде што ја има многу. Потребно е да се наводнуваат само за време на суша. На пролет се садат 6 недели по завршување на последните мразови. Најдобро се размножуваат со сеење на семе. Осетливи се на ниски температури, и затоа цветаат преку лето, а и при првите мразови. Поради развивањето на пупката не смеат да се садат длабоко во земјата. За растението повеќе да цвета, старите цветови се кинат и се оставаат за семе. Далијата ги привлекува пчелите.
1 Историја и потекло
Потекнува од Мексико, Средна Америка и Колумбија. Ботаничарте кои ги придружувале шпанските колониски во текот на истражувањето во Мексико први ги откриле. Доморотците го користеле стеблото на далијата (dahlia imperialis – дрво од далија) за да донесат вода преку планинските потоци во својте села. Далиите ги открилле во 16 век, а во Европа ги донеле во 1789. година (dahlia coccinea, dahlia pinnata i dahlia rosea). Во почетокот, далијата се сметала за зеленчук, па и за таа намена се користела. И шведскиот ботаничар, Андреас Дахл, по кое е добило име, го сметал за зеленчук. Во почеткот на 1800 година во Белгија е посадена првата дупла далија. По тоа сè повеќе се користеле како украс.
2 Семе
Секоја растителна врста ема семе на далија. Семето се собира од ниски едноструки и од пар на високи брсти. Многу врсти на растението немаат семе, туку се размножуваат со двоење на ластари или калемење. Едноструките далии посеани на пролет на сончево место многу брзо растат и цветаат. Во текот на растот се формираат млади ластари кои се садат следната година.
3 Паразити и болести
Паразити на далијата се полжавите, како и растителните вошки, посебно црните вошки. Честа болест со која се заразуваат е пепелницата, која најчесто ги напаѓаат слабите билки. Се појавуваат за време на суша, но ретко се случува да ја нападне целата билка.
Колка (’рт)

Колка (|Kūolka nanā, |Kolkasrags, старoгерманско име: ''Domesnes'', |Колка или мыс Домеснес) — ‘рт на Балтичкото Море, близу влезот во Ришкиот Залив, на ливонскиот брег, во Курландија, историскиот регион на Латвија. ‘Ртот е обиколен со теснецот Ирбе кој служи како природна граница со Естонија. ‘Ртот Колка претставува најсеверозападната граница на Ришкиот Залив. Источно од ‘ртот се наоѓа островот Рухну (Естонија) кој лежи во средината на заливот.
Во близина на ‘ртот се наоѓа фарот Колка и истоименото село. Долж брегот на Балтичкото Море има редица питорескни ливонски населби.
1 Галерија
2 Поврзано
*Латвијци
Полиевкт (драма на Пјер Корнеј)

Полиевкт (француски: ''Polyeucte'') - драма (трагедија) на францускиот писател Пјер Корнеј од 1643 година.
1 Настанувањето на драмата
Корнеј бил побожен човек и како резултат на тоа настанала драмата „Полиевкт“ во која тој ја изразува борбата меѓу религиозните чувства и земските склоности. Материјалот за подготовка на драмата го зел од текстовите на Симеон Метафраст, Сириус, Мосандер итн., во кои е изразена маченичката смрт на покрстениот ерменски благородник Полиевкт во времето на императорот Дециј, во III век п.н.е. Сепак, Корнеј во голема мера го променил основното сиже внесувајќи други епизоди и ликови. Кога Корнеј го прочитал ракописот на својата нова драма во салонот Рамбуе, таа не им се допаднала на посетителите, но и покрај тоа, театарската дружина продолжила да ја подготвува претставата која доживеала неочекуван успех, носејќи голем приход.
2 Содржина
Драмата „Полиевкт“ се одликува со единство на драмското дејство чиј носител е Полиевкт, маченик кој поради своето убедување оди во смрт. Притоа, тој се бори и потклекнува, но повторно неговата сила се зголемува. Полиевкт искрено ја сака Паулина и постојано мисли на неа во затворот. На почетокот, тој ја сака како своја жена, но постпено неговат љубов се трансформира во мистична форма и тој му ја препушта на Север. Паулина, пак, е верна сопруга и искрено го сака својот маж, а нејзините нежни зборови упатени кон нејзиниот некогашен свршеник Север имаат за цел да го натера да се однесува благо кон затворениот Полиевкт. Нејзините чувства кон својот сопруг особено се засилуваат кога таа се уверува дека тој се бори за еден возвишен, надземски идеал. Север е прикажан како симпатичен лик, кој воопшто не е воден од возвишени идеали, туку е сосема реален. Поради тоа, во една прилика, Волтер рекол дека улогата на Север на претставата ѝ „крјна убавина и ѝ обезбедува вечен успех“. Оттука, големите глумци, како Талма, повеќе сакале да ја играат улогата на Север отколку на Полиевкт.
3 Осврт кон делото
„Полиевкт“ е најсугестивната и најпатетичната драма на Корнеј која поседува и големи поетски квалитети: совршена и хармонична градба; полни, прецизни, сугестивни и совршени стихови; концентрирано и бро дејство; доследно запазени правила на трите единства. Можеби, таа не е најдоброто дело на Корнеј, но по неа, тој никогаш повеќе не напишал нешто подобро. Таа станала образец за пиесите во кои се возвишува христијанското мачеништво, т.н. христијански трагедии. Под влијание на оваа драма, таквите дела зачестиле, а Корнеј подоцна а обработил историјата на антиохиската царица Теодора, создавајќи ја трагедијата „Теодора, девица и маченичка“.
Никомед (Корнеј)

Никомед (француски): ''Nicomède'') - драма трагедијана францускиот писател Пјер Корнеј од 1651 година.
1 Содржина
Иако е создадена во периодот кога Корнеј пишувал компликувани драми, „Никомед“ се одликува со многу едноставно дејство. Рамнодушно и спокојно, Никомед се бори против плашливоста на својот татко, против превртливоста на маќеата, против илузиите на својот брат и против перфидната политика на римскиот пратеник на дворот на неговиот татко Прусијас, кралот на Битунија. Притоа, Никомед е ослободен од внатрешните конфликти и отворено се бори против своите непријатели.
2 За делото
Во „Никомед“, Корнеј предложил нова концепција која ја изложил во предговорот на делото. Тој смета дека не е нужно херојот да предизвикува сожалување поради тоа што страда во праведната борба што ја води, туку тој треба да создаде восхит од неговиот цврст карактер и достоинствено држење. Освен тоа, на оваа пиеса Корнеј ѝ особен тон, кој ја одделува од чистата трагедија и ја доближува до големите Молиерови комедии. Оттука, оваа пиеса постигнала голем успех кај публиката, а токму со ова дело, на 24 октомври 1658 година, Молиер дебитирал во кралскиот дворец. Инаку, мислењата за оваа драма биле поделени: Самиот Корнеј изјавил дека таа му е најмила и најблиска; Волтер многу ја критикувал пиесата; а Ромен Ролан ја сметал за најнародната драма на Корнеј.
Едвин Канка Ќудиќ

Едвин Канка Ќудиќ ( во Брчко) е босански активист за човекови права, мајстор на боречки вештини, новинар и политиколог, кој е најдобро познат како водач на УДИК во Сараево.
1 Животопис
Едвин Канка Ќудиќ дипломирал новинарство на Универзитетот во Сараево.
Во моментов е координатор на УДИК. Како координатор на УДИК, тој објавува и презентира на широката јавност документи за воените злосторства во Босна и Херцеговина, но исто така работи со мапирање на спомен обележјата на жртвите од последната војна во Босна и Херцеговина, Црна Гора, Хрватска и во Србија.
Тој често беше предмет на закани од националистите на сите етнички групи во Босна и Херцеговина. Во 2014, 2015 и 2017 година беше физички нападнат неколкупати во Сараево од националистички хулигани. Полицијата во Босна и Херцеговина не ги пронајде напаѓачите.
2 Творештво
*''Тај мај '92.'' (Брчко, 2012)
*''Не у наше име - с оне стране србијанског режима'' (Сараево, 2019)
3 Признанија
2014. и 2018. во биографски речник "Кој е кој во БиХ" е ставен на листата од најзначајни луѓе во Босна и Херцеговина денес, кои преку својата работа и постапки придонесуваат за подобра БиХ и кои прават оваа земја да биде посреќно место за живеење.
Карло Галети

Карло Галети (|Carlo Galetti; — ) — италијански професионален друмски велосипедист.
Освоил три последователни победи во 1910, 1911 и 1912 година на Џиро д’Италија, последната како дел од екипата Атала заедно со Џовани Микелето и Еберардо Павези.
Починал во Милано во 1949 година.
Гаетано Белони

Гаетано Белони (|Gaetano Belloni; — ) — италијански професионален друмски велосипедист.
Најзначајни моменти од неговата кариера биле победата во 1920 година на Џиро д’Италија, двете победи на трката Милано-Санремо (1917 и 1920) и три победи на Џиро ди Ломбардија (1915, 1918 и 1928).
Белони е роден во Пицигетоне, во близина на Кремона и го имал своето деби во светот на друмскиот велосипедизам во пресрет на неговиот постар брат Амлето. Како аматерски велосипедист, во 1914 година ја освоил „Малата“ Џиро ди Ломбардија и Купот дел Ре, како и италијанското првенство.
Избегнувајќи да биде повикан во Првата светска војна, Белони ја освоил изненадувачки Џиро ди Ломбардија во 1915 година (подвиг кој тој го повторил во 1918 и 1928 година) и Милано-Санремо од 1917 година.
Во 1920 година ја освоил својата најголема победа, Џиро д’Италија. Во 1920 година на Белони постојано му конкурирал неговиот пријател Костанте Гирарденго, кој секогаш го поразувал и со тоа го стекнал прекарот „Вечно втор“ (''Eterno Secondo'').
Освоил вкупно 43 трки, како професионалец, вклучувајќи и 12 етапи на Џиро д’Италија.
Џовани Микелето

Џовани Микелето (|Giovanni Micheletto; — ) — италијански професионален друмски велосипедист.
Бил познат под прекарите „Грофот Сачиле“ (по неговиот роден град) и „Нане“. Врвот во својата кариера е победата на Џиро д’Италија во 1912 година со Тим Атала. Бил првиот италијански велосипедист кој освоил трка во Франција, Париз-Менен во 1913 година.
1 Достигнувања
;1910
: Џиро ди Ломбардија
: Џиро ди Ромања-Тоскана
;1912
: Џиро д’Италија
::1. Краен пласман (со Тим Атала)
::1. Етапа 1
::1. Етапа 8
;1913
: Париз-Менен
: 1. Етапа 1 Тур де Франс
Џузепе Енричи

Џузепе Енричи (роден на 2 јануари 1898 година во Питсбург, САД &ndash; починат на 1 септември 1968 година во Ница, Франција)италијански професионален друмски велосипедист. Најзначајни моменти од неговата кариера биле победата на Џиро д’Италија во 1924 година .
Лујџи Гана

Лујџи Гана (|Luigi Ganna; — ) — италијански професионалeн друмски велосипедист.
Бил апсолутен победник на првaта Џиро д’Италија, која се одржала во 1909 година, како и првиот италијански победник на класичната трка Милано-Санремо порано истата година. Исто така, во својата кариера бил петти на Тур де Франс во 1908 година и има освоено неколку подиуми ширум Италија на класични трки. Во 1908 година поставил нов светски и италијанскиот рекорд, кој се одржал шест години.
Роден е во Индуно Олона, во близина на Варезе во Ломбардија. Пред да стане професионален велосипедист, работел како ѕидар и патувал секој ден и до 100 километри на работа со велосипед.
1 Главни резултати
;1905
: 3. Џиро ди Ломбардија
;1906
: 3. Џиро ди Ломбардија
: 3. Џиро дел Пиемонт
;1907
: 2. Краен пласман Џиро дела Сицилија
::1. Етапа 2
: 3. Џиро ди Ломбардија
: 4. Милано-Санремо
;1908
: 2. Милано-Санремо
: 2. Џиро ди Ломбардија
: 3. Рим–Неапол–Рим
: 5. Тур де Франс
;1909
: 1. Краен пласман Џиро д’Италија
::1. Етапа 4
::1. Етапа 5
::1. Етапа 7
: 1. Милано-Санремо
: 3. Џиро дел’Емилија
: 6. Џиро ди Ломбардија
;1910
: 1. Џиро дел’Емилија
: 2. Џиро ди Ломбардија
: 2. Национално друмско првенство
: 2. Рим–Неапол–Рим
: 3. Краен пласман Џиро д’Италија
::1. Етапа 5
::1. Етапа 7
::1. Етапа 10
;1911
: 3. Милано-Санремо
;1913
: 3. Рим–Неапол–Рим
::1. Етапа 1
: 5. Џиро д’Италија
;1914
: 6. Милано-Санремо
Еберардо Павези

Еберардо Павези (|Eberardo Pavesi; — ) — италијански професионален друмски велосипедист.
Врвот на својата кариера му била победата на Џиро д’Италија во 1912 година, кога извозел со победоносната екипа Атала, кога генералниот пласман бил освојуван од екипи, наместо поединци.
Подоцна станал спортски директор, тренирајќи возачи како Џино Бартали. Умрел во Милано во 1974 година.
Лујџи Маркизио

Лујџи Маркизио (|Luigi Marchisio; — ) — италијански професионален друмски велосипедист.
Врвот на својата кариера му била победата на Џиро д’Италија 1930, најмлад победник на времето (подоцна надминат само од Фаусто Копи со победата во 1940 година). Маркизио бил исто така трет на Џиро д’Италија 1931, но подоцна немал забележително резултати. Се повлекол во 1936 година.
Починал во 1992 година.
Министер за транспорт и врски на Македонија

Министер за транспорт и врски е прв човек во министерството за транспорт и врски на Македонија, институција која била основана во 1991 година како Министерство за урбанизам, градежништво и транспорт. Во 2000 година името на министерството било преименувано Министерство за транспорт и врски на Македонија. Актуелен министер за транспорт и врски е Александар Николоски.
1 Список на министри
;Партија
1.1 Министри за урбанизам, градежништво, транспорт и екологија (1991-2000)
#, Име(роден–починал), Слика, Мандат, Политичка припадност
1, Александар Лепавцов(1935-2008), 20 март 1991, 4 септември 1992, Експертска влада
2, Антони Пешев(1962-), 4 септември 1992, 20 декември 1994, СДСМ
3, Димитар Бузлевски(1941-), 20 декември 1994, 29 мај 1997, СДСМ
4, Абдулменаф Беџети(1959-), 29 мај 1997, 30 ноември 1998, ПДП
5, Боби Спирковски(1948-), 30 ноември 1998, 28 јули 2000, Демократска алтернатива
1.2 Министри за транспорт и врски (2000-денес)
#, Име(роден–починал), Слика, Мандат, Политичка припадност
1, Љупчо Балкоски(1966-), 28 јули 2000, 1 ноември 2002, ВМРО-ДПМНЕ
2, Абдулхалим Касапи(?), 1 ноември 2002, 2 јуни 2004, ДУИ
3, Агрон Буџаку(1957-), 2 јуни 2004, 15 ноември 2004, ДУИ
4, Џемали Мехази(1965-), 15 ноември 2004, 28 август 2006, ДУИ
5, Миле Јанакиевски(1978-), 28 август 2006, 13 мај 2015, ВМРО-ДПМНЕ
6, Владо Мисајловски(1985-), 13 мај 2015, 1 јуни 2017, ВМРО-ДПМНЕ
7, Горан Сугарески(1973-), 1 јуни 2017, 31 август 2020, СДСМ
8, Благој Бочварски(1985-), 31 август 2020, 24 јуни 2024, СДСМ
9, Александар Николоски(1984-), 24 јуни 2024, во служба, ВМРО-ДПМНЕ
Антонио Пезенти

Антонио Пезенти (|Antonio Pesenti; — ) — италијански професионален друмски велосипедист. Врвот на својата кариера била победата на Џиро д’Италија 1932. Исто така, завршил трет и четврти на Тур де Франс во 1931 и 1932 година, соодветно.
1 Достигнувања
; 1930
: Џиро д’Италија
::1 етапа
; 1931
: 3. Краен пласман Тур де Франс
; 1932
: 1. Краен пласман Џиро д’Италија
: 4. Краен пласман Тур де Франс
::1. Етапа 5
Франческо Камусо

Франческо Камусо (|Francesco Camusso; — ) — италијански професионален друмски велосипедист.
Камусо се смета за најдобрите италијански искачувачи. Во неговата втора професионална сезона ја освоил Џиро д’Италија 1931. Следната година освоил етапа на Тур де Франс 1932, при што завршил трет.
Други достигнувања му се второто место на Џиро д’Италија 1934 и четвртото на Тур де Франс 1935.
Починал во Торино во 1995 година.
1 Достигнувања
;1931
: 1. Краен пласман Џиро д’Италија
::1. Етапа 1
;1932
: 3. Краен пласман Тур де Франс
::1. Етапа 10
;1934
: 2. Краен пласман Џиро д’Италија
: Тур де Свис
::1. Планински пласман
::1. Етапа 1
;1935
: 1. Етапа 7 Тур де Франс
;1937
: 4. Краен пласман Тур де Франс
::1. Етапа 13а
Куза Хота

Куза Хота (романски: ''Cuza Hota'') бил романски комунист од македонско потекло. Хота при крајот на 1940-те години бил следен од американските разузнавачки служби и според нив бил поборник за влашка држава на балканот.
1 Животопис
Според документот со информативна пријава на ЦИА, Куза Хота е роден во Македонија но се преселил во Романија каде станал припадник на Романска Легија (Железна Гарда) позната како "Одред на смртта". Бил активен пропагандист на идејата за автономна Куцо-Влашка држава во Грција.
Сведок за агентите на агенцијата изјавил дека Хота бил испратен во Грција од германците како провокативен агент, со што неговата функција била Прес советник во Романското пратеништво во Атина. Според тоа грчките власти сакале да го депортираат назад во Романија но германците не го дозволувале тоа сè до 1945 година.
По ослободувањето на Грција во 1945 година, Куза Хота бил депортиран во Истанбул, Турција. Таму, според американските агенти бил во контакт со русите кои од него побарале да се врати во Букурешт за да помогне во организирањето на романски блок од Македонци со цел нивно вградување во Балканската федерација.
2 Поврзано
* Балканска Федерација
Џовани Брунеро

'' '''Џовани Џузепе Брунеро''' '' — — италијански професионален друмски велосипедист.
1 Животопис
Џовани Брунеро е роден во Сан Маурицио Канавазе. Тој станал професионалец во 1920 година, како петти на трката Милано-Санремо. Во истата година тој беше италијански јуниорски шампион, втор на Џиро ди Ломбардија, но исто така тој ја освоил и Џиро дел'Емилија, победувајќи го Гаетано Белони и Костанте Џирарденго.
Во 1920 година тој беше еден од најдоминантните тркачи на Џиро д’Италија , со победи во 1921, 1922 и 1926 година. Во другите негови победи се вклучени трките Милано-Санремо (1922) и двa пати на Џиро ди Ломбардија (1923-1924) .
Тој починал во малата општина Чирие во 1934 година.
2 Главни разултати
;1919
: национални аматерски друмски првак
;1920
:Џиро дел’Емилија
;1921
:Џиро дел Пиемонт
:(1921:
:: Победник на генерланиот пласман
::Победник на етапа 7
;1922
:(1922:
:: Победник на генерланиот пласман
::Победник на етапа 7 и 10
:Милано-Санремо
;1923
:Џиро ди Ромања
:Џиро ди Ломбардија
;1924
:Тур де Франс 1924:
::Победник на етапа 10
:Џиро ди Ломбардија
;1925
:(1925:
::3-то место на генералниот пласман
::Победник на етапа 8
;1926
:(1926:
:: Победник на генерланиот пласман
::Победник на етапа 8
;1927
:Џиро д’Италија 1927:
::2-ро место на генералниот пласман:
:Победник на етапа 13
Независен политичар

Независен политичар — поединечен политичар кој не е поврзан со ниту една политичка партија. Постојат повеќе причини зошто некој би се кандидирал за функција како независен кандидат. Меѓу поважните се: ако застапува политика која е поразлична од таа на големите партии, ако во одредена земја треба големо членство да се регистрира партија, или поради традицијата во некои држави да се гласа за независни кандидати. Некои независни политичари може да бидат поврзани со одредена партија ако биле нејзини поранешни членови или ако се актуелни членови но не се согласуваат со некои партиски одлуки. Кога се натпреваруваат на избори, независните кандидати често бараат поддршка од некои партии или од влијателни лица од политиката.
1 Поврзано
*Центризам
*Непартиска демократија
*Независен гласач
Џовани Валети

Џовани Валети (|Giovanni Valetti; — ) — италијански професионален друмски велосипедист.
Врвот на кариерата му биле двете победи на Џиро д’Италија, во 1938 и 1939 година.
1 Распоред на резултатите на големите трки
Големи трки, 1936, 1937, 1938, 1939, 1940
Џиро д’Италија, 5, 2, 1, 1, 17
Тур де Франс, —, СО, —, —, —
Вуелта, —, —, —, —, —
СО = се откажал; — = не учествувал